|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B.Sc (Econ.)**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM GOSPODARSKIM**

**SUBJEKTIMA**

Ur.broj: R6-10222/19

U Osijeku, 3. srpnja 2019.

|  |  |
| --- | --- |
| PREDMET: | Prethodno savjetovanje sa zainteresiranim gospodarskim subjektima za pripremu i provedbu postupka javne nabave  **Medicinski potrošni materijal za anesteziologiju, reanimatologiju i intenzivno liječenje** za potrebe KBC-a Osijek, evidencijski broj nabave: VV-19/14  ***-*** dostavlja se obavijest! |

Poštovani,

Klinički bolnički centar Osijek priprema provedbu otvorenog postupka javne nabave velike vrijednosti za nabavu medicinskog potrošnog materijala za anesteziologiju, reanimatologiju i intenzivno liječenje.

Temeljem članka 198. stavka 3. Zakona o javnoj nabavi („Narodne novine“ br. 120/2016, u daljnjem tekstu: ZJN 2016)prije pokretanja, između ostalog, i otvorenog postupka javne nabave velike vrijednosti za nabavu robe, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje 5 dana.

Tako je i prije pokretanja otvorenog postupka javne nabave velike vrijednosti za predmet nabave:Medicinski potrošni materijal za anesteziologiju, reanimatologiju i intenzivno liječenje za potrebe KBC-a Osijek, evidencijski broj nabave: VV-19/14 za potrebe KBC-a Osijek, javni naručitelj obvezan provesti prethodno savjetovanje sa zainteresiranim gospodarskim subjektima, razmotriti sve primjedbe i prijedloge zainteresiranih gospodarskih subjekata te izraditi izvješće koje će objaviti na svojim internetskim stranicama.

S ciljem osiguranja mjera propisanih člankom 199. ZJN 2016, ovim putem pozivamo sve zainteresirane gospodarske subjekte da nam dostave svoje primjedbe, sugestije i prijedloge radi razmjene informacija, prijedloga i savjeta koje možemo koristiti kod planiranja i provedbe postupka nabave te izrade dokumentacije o nabavi, uz napomenu da savjeti ne smiju imati učinak ograničenja tržišnog natjecanja, diskriminacije i transparentnosti.

Temeljem članka 198. stavka 3. ZJN 2016. na internetskim stranicama Kliničkog bolničkog centra Osijek http://www.kbco.hr/informacije/javna-nabava/ objavljujemo nacrt dokumentacije o nabavi te troškovnik/tehničku specifikaciju s opisom predmeta nabave.

Molimo sve zainteresirane gospodarske subjekte da najkasnije do **11. srpnja 2019. godine,** do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte: [javna.nabava@kbco.hr](mailto:javna.nabava@kbco.hr)

Izvješće o prethodnom savjetovanju, o prihvaćenim i neprihvaćenim primjedbama i prijedlozima zainteresiranih gospodarskih subjekata, naručitelj će objaviti na istim internet stranicama.

S poštovanjem,

**Voditelj Službe za poslove nabave:**

Boris Flegar, dipl.oec.